stanford-oval/wikipedia huggingface dataset:
คริส ฮันเตอร์ (ทหารบกชาวสหราชอาณาจักร)

| คริส ฮันเตอร์ |
| --- | --- |
รับใช้: สหราชอาณาจักร
แผนก/สังกัด: กองทัพบกสหราชอาณาจักร
ประจำการ: ค.ศ. 1989–2007
ชั้นยศ: พันตรี
การยุทธ์: ความยุ่งยากไอร์แลนด์ สงครามอิรัก สงครามในอัฟกานิสถาน
บำเหน็จ: เหรียญกล้าหาญแห่งองค์ราชินี
งานอื่น: นักเขียน ผู้ให้คำปรึกษา
คริส ฮันเตอร์, คิวจีเอ็ม (อังกฤษ: Chris Hunter, QGM) เป็นนามแฝงของนักเขียนชาวสหราชอาณาจักร, ผู้เชี่ยวชาญด้านการกำจัดระเบิด และอดีตข้าราชการแห่งกองทัพบกสหราชอาณาจักร
อาชีพทหาร

ฮันเตอร์เข้าร่วมกองทัพบกสหราชอาณาจักรในปี ค.ศ. 1989 ในฐานะลูกมือฝึกหัดขณะอายุสิบหกปี เขาได้รับการฝึกฝนเป็นนักภาษาศาสตร์รัสเซียคนแรกที่ทำงานในด้านการป้องกัน และหลังจากสี่ปีของการสมัครเข้ารับราชการ ก็ได้รับเลือกให้เข้ารับการฝึกอบรมที่โรงเรียนนายร้อยทหารบกแซนด์เฮิสต์ เขาสำเร็จการศึกษาเมื่ออายุ 21 ปี และต่อมาได้รับรางวัลดาบการ์เมนแห่งเกียรติยศ จากนั้นเขาได้รับมอบหมายให้เข้ากองกำลังโลจิสติกส์หลวง (RLC)–ซึ่งเป็นเส้นทางที่จะนำไปสู่การเป็นเจ้าหน้าที่เทคนิคกระสุน (ผู้ปฏิบัติการกำจัดระเบิดแห่งกองทัพอังกฤษ)
เขาทำหน้าที่เป็นผู้บัญชาการกองกำลังปฏิบัติการในบอลข่าน, แอฟริกาตะวันออก และไอร์แลนด์เหนือ รวมถึงเข้ารับการฝึกยุทธวิธีสงครามอาร์กติกในประเทศนอร์เวย์ ก่อนที่จะเป็นผู้ปฏิบัติการหน่วยทำลายล้างวัตถุระเบิด (EOD) โดยในฐานะผู้ปฏิบัติการ เขาได้ร่วมตระเวนในที่มีความเสี่ยงสูงสองแห่งในไอร์แลนด์เหนือและหนึ่งแห่งในอิรัก, รับหน้าที่ป้องกันหน่วยทำลายล้างวัตถุระเบิดแก่พระราชวงศ์ และช่วยในการวางแผน ตลอดจนการจัดการด้านปฏิบัติการตำรวจ ที่เกี่ยวข้องกับภัยคุกคามของระเบิดแสวงเครื่อง เขายังเป็นเจ้าหน้าที่ปฏิบัติการด้านเทคนิคสำหรับกรณีฉุกเฉินในระดับชาติ ต่อการใช้อาวุธของผู้ก่อการร้ายในสหราชอาณาจักร หลังจากนั้น เขาก็ได้เข้าร่วมกับหน่วยต่อต้านการก่อการร้าย ของกองกำลังพิเศษแห่งสหราชอาณาจักรอยู่หลายครั้ง รวมถึงได้ปฏิบัติหน้าที่ในประเทศอัฟกานิสถาน, โคลอมเบีย และอิรัก เช่นเดียวกับปฏิบัติการต่อต้านก่อการร้ายในสหราชอาณาจักร ซึ่งจากการทำหน้าที่ของเขาในประเทศอิรัก ส่งผลให้เขาได้รับพระราชทานเหรียญกล้าหาญแห่งองค์ราชินี
อาชีพหลังการเป็นทหาร

ฮันเตอร์เกษียณจากกระทรวงกลาโหมเมื่อเดือนมกราคม ค.ศ. 2007 ในฐานะนักวิเคราะห์ข่าวกรองอาวุโสของกระทรวงกลาโหมและหันมาเป็นนักเขียน, โฆษก และผู้อำนวยการบริษัทให้คำปรึกษาการต่อต้านระเบิดแสวงเครื่อง ฮันเตอร์ยังเป็นภาคีสมาชิกแห่งสถาบันวิศวกรวัตถุระเบิด, สมาชิกสมาคมช่างเทคนิคและพนักงานสืบสวนระเบิดระหว่างประเทศ ตลอดจนเป็นผู้ร่วมให้ข้อมูลกับทางโทรทัศน์, ข่าววิทยุ และรายการวิเคราะห์ข่าวปัจจุบัน อย่างสม่ำเสมอ
ฮันเตอร์ได้นำเสนอสารคดี บอมบ์ฮันเตอร์ (นักล่าระเบิด) ทางช่องมิลิทารีฮิสทรี และได้รับการยกย่องให้เป็นหนึ่งใน 5 สุดยอดนักสร้างแรงบันดาลใจแห่งปี ค.ศ. 2011 จากหน่วยงานวิทยากรเจแอลเอ ส่วนในปี ค.ศ. 2012 เขาได้รับเลือกให้เป็นหนึ่งใน 15 ตัวแทนโครงการบริการพลเมืองแห่งชาติ ซึ่งเป็นโครงการริเริ่มการพัฒนาเยาวชน ของนายกรัฐมนตรีเดวิด คาเมรอน
นอกจากนี้ เขายังเป็นผู้สนับสนุนและผู้บริจาคแก่องค์กรการกุศลทางทหารจำนวนมาก อันประกอบด้วย เฮลป์ฟอร์ฮีโรส์, เวเทอร์รันส์อินแอ็กชัน, ทิกเก็ตส์ฟอร์ทรูปส์, วอล์กกิงวิธเดอะวาวด์, คอมแบทสเตรส, เดอะบริติชฟอร์ซฟาวน์เดชัน, โกลบอลเอ็นดูโร และเบลสมา ซึ่งเขาได้รับการฝึกให้วิ่งในรายการลอนดอนมาราธอน 2009 ขณะสวมชุดกำจัดระเบิดแบบสมบูรณ์, โดยเสร็จสิ้นภายใน 6 ชั่วโมง 56 นาที – นับเป็นการทำสถิติโลกครั้งใหม่
ผลงานที่ได้รับการตีพิมพ์

Eight Lives Down เป็นผลงานหนังสือเล่มแรกของฮันเตอร์ ที่ได้รับการตีพิมพ์ในเดือนตุลาคม ค.ศ. 2007 ซึ่งมีเนื้อหาครอบคลุมระยะเวลาสี่เดือนที่เขาทำหน้าที่เป็นผู้ปฏิบัติการกำจัดระเบิดในอิรัก และ Extreme Risk ซึ่งเป็นผลงานภาคต่อ—ได้รับการตีพิมพ์ในเดือนพฤษภาคม ค.ศ. 2010—ซึ่งเป็นผังงานการเดินทางของเขาในการกำจัดระเบิด
ฮันเตอร์ยังได้ร่วมเขียนนิยายวัยรุ่นสองเล่มกับสตีฟ โคล ซึ่งเป็นนักเขียนิยายสำหรับเด็ก เล่มแรก—Tripwire—ได้รับการตีพิมพ์ในเดือนเมษายน ค.ศ. 2010 และ Deathwing ซึ่งเป็นภาคต่อ ได้รับการตีพิมพ์ในเดือนกรกฎาคม ค.ศ. 2011  ทั้งนี้ "คริส ฮันเตอร์" เป็นนามแฝงชื่อของเขา
ฮันเตอร์ขณะถ่ายทำสารคดี บอมบ์ฮันเตอร์ (นักล่าระเบิด)
คริสต์ทศวรรษ 860

| --- | --- |
คริสต์สหัสวรรษ:: 1
คริสต์ศตวรรษ:: 8 9 10
คริสต์ทศวรรษ:: 830 840 850 คริสต์ทศวรรษ 860 870 880 990
คริสต์ศักราช:: 860 861 862 863 864 865 866 867 868 869
คริสต์ทศวรรษ 860 (อังกฤษ: 860s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 860 ถึง 31 ธันวาคม ค.ศ. 869 เป็นทศวรรษของศตวรรษที่ 9  และ คริสต์สหัสวรรษที่ 1
คริสต์ทศวรรษ 890

| --- | --- |
คริสต์สหัสวรรษ:: 1
คริสต์ศตวรรษ:: 8 9 10
คริสต์ทศวรรษ:: 860 870 880 คริสต์ทศวรรษ 890 900 910 920
คริสต์ศักราช:: 890 891 892 893 894 895 896 897 898 899
คริสต์ทศวรรษ 890 (อังกฤษ: 890s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 890 ถึง 31 ธันวาคม ค.ศ. 899 เป็นทศวรรษของศตวรรษที่ 9  และ คริสต์สหัสวรรษที่ 1
คริสต์ทศวรรษ 870

| --- | --- |
คริสต์สหัสวรรษ:: 1
คริสต์ศตวรรษ:: 8 9 10
คริสต์ทศวรรษ:: 840 850 860 คริสต์ทศวรรษ 870 880 890 900
คริสต์ศักราช:: 870 871 872 873 874 875 876 877 878 879
คริสต์ทศวรรษ 870 (อังกฤษ: 870s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 870 ถึง 31 ธันวาคม ค.ศ. 879 เป็นทศวรรษของศตวรรษที่ 9  และ คริสต์สหัสวรรษที่ 1
คณะโบราณคดี มหาวิทยาลัยศิลปากร

| --- | --- |
Faculty of Archaeology, Silpakorn University

คติพจน์: "ศึกษามนุษย์ ขุดค้นก้าวหน้า ภาษาเชี่ยวชาญ สืบสานศิลปวัฒนธรรม"
สถาปนา: 12 มิถุนายน พ.ศ. 2498 (69 ปี)
คณบดี: ผู้ช่วยศาสตราจารย์ ดร.ดำรงพล อินทร์จันทร์
ที่อยู่: คณะโบราณคดี มหาวิทยาลัยศิลปากร เลขที่ 31 ถนนหน้าพระลาน แขวงพระบรมมหาราชวัง เขตพระนคร กรุงเทพมหานคร 10200   ศูนย์สันสกฤตศึกษา มหาวิทยาลัยศิลปากร เลขที่ 8 ซอยเส้นทางลัดสาย 2 ถนนพัฒนาการ แขวงทวีวัฒนา เขตทวีวัฒนา กรุงเทพมหานคร 10170
วารสาร: วารสารดำรงวิชาการ
สี:   สีดอกอัญชัน
มาสคอต: พระคเณศ
เว็บไซต์: www.archae.su.ac.th
คณะโบราณคดี มหาวิทยาลัยศิลปากร (อังกฤษ: Faculty of Archaeology, Silpakorn University) เป็นคณะวิชาลำดับที่ 3 ของ มหาวิทยาลัยศิลปากร ก่อตั้งขึ้นเมื่อวันที่ 12 มิถุนายน พ.ศ. 2498
อาคารเรียน

นักศึกษาคณะโบราณคดี มหาวิทยาลัยศิลปากร ทำการศึกษาที่มหาวิทยาลัยศิลปากร วังท่าพระ ตลอดหลักสูตรทั้ง 4 ปี โดยมีอาคารที่มักใช้เรียนทั้งหมด 3 อาคารเรียน ส่วนการขุดค้นหรือการศึกษานอกสถานที่จะเป็นกรณีพิเศษของนักศึกษาในวิชาเอกโบราณคดี ประวัติศาสตร์ศิลปะ และมานุษยวิทยา โดย 3 อาคารเรียนที่ใช้มีดังนี้
อาคารคณะโบราณคดี วังท่าพระ – เป็นอาคารเรียนหลักของคณะโบราณคดี โครงสร้างอาคารเป็นอาคารเรียนสูง 5 ชั้น โดยนักศึกษาทุกวิชาเอกจะทำการศึกษาที่อาคารนี้ หน้าอาคารจะมีสนามบาสเกตบอล ใช้เพื่อการทำกิจกรรมต่าง ๆ เช่น การชนช้าง หรือการเชียร์โต้ของแต่ละคณะในวังท่าพระ รวมถึงใช้เป็นที่จอดรถในกรณีที่ที่จอดรถไม่เพียงพอ
หอประชุมและศูนย์เรียนรวม วังท่าพระ – ในส่วนของหอประชุมใช้เพื่อสำหรับการเรียนการสอนในวิชาศึกษาทั่วไปหรือวิชาที่มีนักศึกษาลงเป็นจำนวนมาก รองรับนักศึกษาได้ราว ๆ 300 คน และอาคารศูนย์รวมนั้นแท้จริงเป็นอาคารของ คณะมัณฑนศิลป์ แต่ได้มีการแบ่งชั้นใต้ดิน ชั้น 1 และชั้น 2 เพื่อเป็นศูนย์เรียนรวมของนักศึกษา เพื่อรองรับความแออัด
ศูนย์สันสกฤตศึกษา มหาวิทยาลัยศิลปากร – ตั้งอยู่ที่คลองทวีวัฒนา มีจุดประสงค์เพื่อเป็นหน่วยงานเสริมแก่คณะโบราณคดี ภาควิชาภาษาตะวันออก ในด้านการให้ความรู้ทางด้านวิชาการ โดยนักศึกษาวิชาเอกภาษาไทย จะได้ทำการศึกษาที่ศูนย์สันสกฤตศึกษาเป็นครั้งคราว
นอกจาก 3 อาคารนี้แล้ว คณะโบราณคดี ยังมีอาคารคณะอีกแห่งอยู่ที่มหาวิทยาลัยศิลปากร วิทยาเขตสารสนเทศเพชรบุรี เนื่องจากในตอนนั้นทางมหาวิทยาลัยมีความเห็นให้ย้ายคณะโบราณคดีมาศึกษาที่วิทยาเขตสารสนเทศเพชรบุรี แต่ไม่ได้รับการสนับสนุนและเห็นชอบจากอาจารย์คณะโบราณคดีรวมถึงนักศึกษาส่วนใหญ่ ทำให้ล้มเลิกไป จึงมีการใช้อาคารคณะโบราณคดีที่วิทยาเขตสารสนเทศเพชรบุรีในโอกาสต่าง ๆ ตามความเหมาะสมรวมถึงกิจกรรมสำคัญอื่น ๆ แทน ส่วนคณะโบราณคดีก็ให้ทำการเรียนการสอนที่วังท่าพระตามเดิม
เพลงประจำคณะ

เพลงของคณะโบราณคดีนั้นถูกแต่งไว้มากกว่า 20 เพลง เพื่อใช้ในกิจกรรมสันทนาการต่าง ๆ เช่น การชนช้างหรือการเข้าค่ายคณะ เป็นต้น แต่เพลงที่ได้รับการยอมรับและถือเป็นเพลงประจำคณะคือเพลง "แววมยุรา" ซึ่งถูกแต่งโดย พิเศษ สังข์สุวรรณ ศิษย์เก่าคณะโบราณคดี เพลงแววมยุราถูกแต่งขึ้นในช่วงที่เรียกว่าเป็นช่วงวิกฤตของคณะก็ว่าได้ เนื่องจากในช่วง พ.ศ. 2513 มีแนวโน้มจากผู้บริหารมหาวิทยาลัยศิลปากรว่าต้องการให้คณะโบราณคดีถูกยุบไปรวมกับ คณะอักษรศาสตร์ ซึ่งก็ถูกหลายฝ่ายค้านไว้ โดยเฉพาะนักศึกษาคณะโบราณคดีที่ได้ออกมาคัดค้านอย่างชัดเจน จึงเป็นที่มาของเพลงแววมยุราที่ในเพลงมีการแสดงความน้อยเนื้อต่ำใจ ที่คณะโบราณคดีถูกมองข้ามและไม่ได้รับการเหลียวแลหรือเห็นค่าพิเศษ สังข์สุวรรณยังได้เปรียบเปรยดอกแววมยุราซึ่งเป็นดอกของผักตบชวา ที่แม้ผักตบชวาจะล่องลอยไปตามน้ำอย่างไร้ค่าแต่เมื่อผลิดอกสีม่วงและอยู่รวมกันเป็นกลุ่ม ทุกคนก็จะเห็นค่าของมัน เฉกเช่นเดียวกับชาวคณะโบราณคดีที่ในตอนนั้นไม่ได้รับความเห็นค่า แต่หากสามัคคีและช่วยกันผ่านวิกฤตไปด้วยกันก็จะเป็นดอกแววมยุราที่งดงาม และดอกแววมยุรายังมีสีม่วงเฉกเช่นเดียวกับสีคณะโบราณคดีอีกด้วย
นอกจากนี้เพลง "สวัสดีศิลปากร" ยังเป็นหนึ่งในเพลงที่ถูกแต่งโดยคณะโบราณคดี ในช่วงที่เกิดเหตุการณ์อุทกภัยในประเทศไทย พ.ศ. 2538 จึงได้มีการแต่งเพลงนี้เพื่อใช้ในการหาเงินบริจาคให้ผู้ประสบภัย ภายหลังก็ได้มีการใช้เพลงนี้ในทุกกิจกรรมและใช้ร้องกันในทุกคณะของมหาวิทยาลัยศิลปากร
หน่วยงาน

สำนักงานคณบดี
ภาควิชาโบราณคดี
ภาควิชาภาษาตะวันออก เก็บถาวร 2022-12-26 ที่ เวย์แบ็กแมชชีน
ภาควิชาภาษาตะวันตก
ภาควิชาประวัติศาสตร์ศิลปะ
ภาควิชามานุษยวิทยา
ภาควิชาประวัติศาสตร์ท้องถิ่น
ศูนย์ศึกษาศิลปกรรมโบราณในเอเชียอาคเนย์ คณะโบราณคดี
หน่วยงาน > ศูนย์สันสกฤตศึกษา

ศูนย์สันสกฤตศึกษา เป็นหน่วยงานของคณะโบราณคดี ก่อตั้งขึ้นเมื่อวันที่ 20 กุมภาพันธ์ พ.ศ. 2539 มีภารกิจหลักในการส่งเสริม ให้ความรู้ และจัดการเรียนการสอนภาษาสันสกฤต และวิชาที่เกี่ยวข้องให้แก่นักศึกษาทั้งระดับปริญญาตรี ปริญญาโท และปริญญาเอก ก่อตั้งขึ้นตาม "แผนพัฒนาการศึกษาระดับอุดมศึกษา ระยะที่ 8" โดยมีความเห็นชอบจากที่ประชุมคณบดีครั้งที่ 4/2539 เมื่อวันที่ 20 กุมภาพันธ์ พ.ศ. 2539 ให้จัดตั้งศูนย์สันสกฤตศึกษาขึ้นเป็นการภายใน โดยมี ผู้ช่วยศาสตราจารย์ จิรพัฒน์ ประพันธ์วิทยา รักษาการผู้อำนวยการศูนย์สันสกฤตศึกษา เมื่อวันที่ 26 ธันวาคม พ.ศ. 2539 และเป็นผู้อำนวยการคนแรก เมื่อวันที่ 21 กรกฎาคม พ.ศ. 2541
หลักสูตร

| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรศิลปศาสตรบัณฑิต (ศศ.บ.) สาขาวิชาโบราณคดี  สาขาวิชาประวัติศาสตร์ศิลปะ  สาขาวิชามานุษยวิทยา  สาขาวิชาภาษาไทย  สาขาวิชาภาษาอังกฤษ  สาขาวิชาภาษาฝรั่งเศส  สาขาวิชาประวัติศาสตร์ท้องถิ่น |  หลักสูตรศิลปศาสตรมหาบัณฑิต (ศศ.ม.) สาขาวิชาโบราณคดี  สาขาวิชาประวัติศาสตร์ศิลปะ  สาขาวิชามานุษยวิทยา  สาขาวิชาภาษาสันสกฤต  สาขาวิชาจารึกภาษาไทยและภาษาตะวันออก |  หลักสูตรปรัชญาดุษฎีบัณฑิต (ปร.ด.) สาขาวิชาโบราณคดี  สาขาวิชาประวัติศาสตร์ศิลปะ  สาขาวิชาภาษาสันสกฤต  สาขาวิชาจารึกภาษาไทยและภาษาตะวันออก |
ทำเนียบคณบดี

| รายพระนามและรายนามคณบดีคณะโบราณคดี> ลำดับ | รายพระนามและรายนามคณบดีคณะโบราณคดี> คณบดี | รายพระนามและรายนามคณบดีคณะโบราณคดี> วาระการดำรงตำแหน่ง |
| --- | --- | --- |
| 1 | ศาสตราจารย์ หลวงบริบาลบุรีภัณฑ์ (ป่วน อินทุวงศ์) | พ.ศ. 2498 – พ.ศ. 2504 |
| 2 | ศาสตราจารย์ หม่อมเจ้าสุภัทรดิศ ดิศกุล | รักษาราชการแทนคณบดี 1 กันยายน พ.ศ. 2504 – 1 เมษายน พ.ศ. 2508   2 เมษายน พ.ศ. 2508 – 18 มีนาคม พ.ศ. 2516   19 มีนาคม พ.ศ. 2516 – 25 มิถุนายน พ.ศ. 2518 (ลาออก) |
| 3 | ผู้ช่วยศาสตราจารย์ ร้อยเอก เสนีย์ วิลาวรรณ | 26 มิถุนายน พ.ศ. 2518 – 3 มีนาคม พ.ศ. 2521 |
| 4 | รองศาสตราจารย์ ไขศรี ศรีอรุณ | 4 มีนาคม พ.ศ. 2521 – 3 มีนาคม พ.ศ. 2525 |
| 5 | อาจารย์ พุฒ วีระประเสริฐ | 4 มีนาคม พ.ศ. 2525 – 31 พฤษภาคม พ.ศ. 2527 (ลาออก)   17 ตุลาคม พ.ศ. 2529 – 30 กันยายน พ.ศ. 2533 |
| 6 | อาจารย์ จำลอง สารพัดนึก | 1 มิถุนายน พ.ศ. 2527 – 16 ตุลาคม พ.ศ. 2529 |
| 7 | อาจารย์ วีรพันธุ์ มาไลยพันธุ์ | 1 ตุลาคม พ.ศ. 2533 – 30 กันยายน พ.ศ. 2535 (ลาออก) |
| 8 | ผู้ช่วยศาสตราจารย์ ชาติชาย ร่มสนธิ์ | รักษาราชการแทนคณบดี 1 – 6 ตุลาคม พ.ศ. 2535 |
| 9 | ศาสตราจารย์ ดร.ผาสุข อินทราวุธ | 7 ตุลาคม พ.ศ. 2535 – 6 ตุลาคม พ.ศ. 2539   7 ตุลาคม พ.ศ. 2543 – 6 ตุลาคม พ.ศ. 2547 |
| 10 | ผู้ช่วยศาสตราจารย์ พิบูล ศุภกิจวิเลขการ | 7 ตุลาคม พ.ศ. 2539 – 6 ตุลาคม พ.ศ. 2543 |
| 11 | รองศาสตราจารย์ สุรพล นาถะพินธุ | 7 ตุลาคม พ.ศ. 2547 – 6 ตุลาคม พ.ศ. 2551   รักษาการคณบดี 7 ตุลาคม พ.ศ. 2551 – 16 ธันวาคม พ.ศ. 2551 |
| 12 | รองศาสตราจารย์ สายันต์ ไพรชาญจิตร์ | 17 ธันวาคม พ.ศ. 2551 – 30 กันยายน พ.ศ. 2553   รักษาราชการแทน 1 ตุลาคม พ.ศ. 2553 – 28 กุมภาพันธ์ พ.ศ. 2554 |
| 13 | ผู้ช่วยศาสตราจารย์ เพ็ญพรรณ เจริญพร | 1 มีนาคม พ.ศ. 2554 – 30 เมษายน พ.ศ. 2556 |
| 14 | ผู้ช่วยศาสตราจารย์ ชวลิต ขาวเขียว | รักษาราชการแทน 1 พฤษภาคม พ.ศ. 2556 – 13 พฤศจิกายน พ.ศ. 2556   14 พฤศจิกายน พ.ศ. 2556 – 22 พฤษภาคม พ.ศ. 2565 |
| 15 | ผู้ช่วยศาสตราจารย์ ดร.ดำรงพล อินทร์จันทร์ | 23 พฤษภาคม พ.ศ. 2565 - ปัจจุบัน |

หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น
เกร็ด

คณะโบราณคดี มหาวิทยาลัยศิลปากร เป็นคณะโบราณคดีแห่งเดียวในประเทศไทย
สาขาวิชาภาษาอังกฤษและสาขาวิชาภาษาฝรั่งเศส ไม่ได้สอนภาษาโบราณหรือโบราณคดีภาคภาษาต่างประเทศแต่อย่างใด แต่เป็นการสอนให้ใช้ภาษาได้อย่างเชี่ยวชาญเพื่อการนำไปประยุกต์ใช้ในชีวิตประจำวัน เช่นเดียวกับคณะมนุษยศาสตร์ คณะศิลปศาสตร์ หรือคณะอักษรศาสตร์ของมหาวิทยาลัยอื่นทุกประการ
ดูเพิ่ม

ศูนย์สันสกฤตศึกษา มหาวิทยาลัยศิลปากร
มหาวิทยาลัยศิลปากร
รายชื่อคณะมนุษยศาสตร์ในประเทศไทย
รายชื่อคณะสังคมศาสตร์ในประเทศไทย
คริสต์ทศวรรษ 910

| --- | --- |
คริสต์สหัสวรรษ:: 1
คริสต์ศตวรรษ:: 9 10 11
คริสต์ทศวรรษ:: 880 890 900 คริสต์ทศวรรษ 910 920 930 940
คริสต์ศักราช:: 910 911 912 913 914 915 916 917 918 919
คริสต์ทศวรรษ 910 (อังกฤษ: 910s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 910 ถึง 31 ธันวาคม ค.ศ. 919 เป็นทศวรรษของศตวรรษที่ 10  และ คริสต์สหัสวรรษที่ 1
คริสต์ทศวรรษ 960

| --- | --- |
คริสต์สหัสวรรษ:: 1
คริสต์ศตวรรษ:: 9 10 11
คริสต์ทศวรรษ:: 930 940 950 คริสต์ทศวรรษ 960 970 980 990
คริสต์ศักราช:: 960 961 962 963 964 965 966 967 968 969
คริสต์ทศวรรษ 960 (อังกฤษ: 960s) เป็นทศวรรษที่เริ่มต้นตั้งแต่วันที่ 1 มกราคม ค.ศ. 990 ถึง 31 ธันวาคม ค.ศ. 999 เป็นทศวรรษของศตวรรษที่ 10  และ คริสต์สหัสวรรษที่ 1
คมชัดลึก (หนังสือพิมพ์)

| --- | --- |

ประเภท: สื่อออนไลน์
รูปแบบ: สื่อสารมวลชน
เจ้าของ: เนชั่นกรุ๊ป
นโยบายทางการเมือง: ขวากลาง
ภาษา: ภาษาไทย
สำนักงานใหญ่: เลขที่ 1854 ชั้น 5 ถ.เทพรัตน แขวงบางนาใต้  เขตบางนา กรุงเทพมหานคร 10260
เว็บไซต์: https://www.komchadluek.net/
คมชัดลึก (อังกฤษ: komchadluek) เป็นเว็บไซต์ข่าวออนไลน์ ในอดีตเป็น หนังสือพิมพ์รายวัน เสนอข่าวทั่วไป ของ บริษัท คมชัดลึก มีเดีย จำกัด ของเครือเนชั่น กรุ๊ปก่อตั้งเมื่อวันที่ 16 ตุลาคม พ.ศ. 2544 มี เฉลียว คงตุก เป็นบรรณาธิการ มีคอลัมนิสต์ประจำในเครือคือ สุทธิชัย หยุ่น (เจ้าของคอลัมน์ คิดนอกกรอบ) โสภณ องค์การณ์ (เจ้าของคอลัมน์ เล่นนอกสภา ตีพิมพ์ทุกวันพุธ และเกาที่คัน ตีพิมพ์ทุกวันเสาร์) นอกจากนี้ยังมีคอลัมนิสต์รับเชิญ เช่น คุณหญิง พ.ญ.พรทิพย์ โรจนสุนันท์ พล.อ.บัญชร ชวาญศิลป์ กวี จงกิจถาวร สุจินต์ จันทร์นวล นันทขว้าง สิรสุนทร เจนนิเฟอร์ คิ้ม
ปัจจุบันคมชัดลึกได้ยุติการผลิตและจำหน่ายหนังสือพิมพ์ไปแล้ว โดยฉบับสุดท้ายคือฉบับวันที่ 8 เมษายน พ.ศ. 2563 เหลือเพียงแค่การเผยแพร่ข่าวผ่านทางเว็บไซต์เพียงอย่างเดียว ตั้งแต่วันที่ 8 เมษายน พ.ศ. 2563
รางวัล

คมชัดลึกได้รับรางวัลหนังสือพิมพ์โลก ปีพุทธศักราช 2548 (2005) จากสมาคมหนังสือพิมพ์โลก ซึ่งเป็นหนังสือพิมพ์ของเมืองไทย เพียงฉบับเดียวที่ได้รับรางวัล เมื่อเดือนพฤษภาคม 2548
คมชัดลึกฉบับข่าวร้อน ก่อนเที่ยง

หนังสือพิมพ์คมชัดลึกได้เปลี่ยนแปลงรูปแบบการนำเสนอ โดยให้หนังสือพิมพ์กรอบบ่ายที่ลงวันที่ล่วงหน้าให้เป็นฉบับข่าวร้อนก่อนเที่ยง โดยสีที่ใช้ในการพาดหัวข่าวจะใช้สีน้ำเงิน จากเดิมที่ใช้สีน้ำตาลพาดหัวเป็นหลัก แตกต่างจากฉบับกรอบเช้าซึ่งใช้สีดำ สำหรับจุดขายที่คมชัดลึกพยายามนำเสนอคือ ข่าวหรือเหตุการณ์ที่เกิดขึ้นก่อน 8.00 น. จะถูกตีพิมพ์และวางแผงไม่เกิน 12.00 น. ของแต่ละวัน ซึ่งจะวางขายเฉพาะแผงหนังสือในกรุงเทพมหานคร และปริมณฑลเท่านั้น
การปรับลดขนาดหนังสือพิมพ์

หนังสือพิมพ์คมชัดลึก ฉบับวันที่ 1 สิงหาคม พ.ศ. 2551 ได้มีการปรับลดขนาดหนังสือพิมพ์ลงจากเดิม 31 นิ้ว เป็น 27 นิ้ว ส่งผลให้มีขนาดเทียบเท่ากับหนังสือพิมพ์บางกอกโพสต์ โพสต์ทูเดย์ เดอะเนชั่น และกรุงเทพธุรกิจ ที่ได้มีการปรับลดขนาดก่อนหน้านี้ นอกจากนี้ยังมีการลดขนาดหัวคอลัมน์ให้เล็กลง เพื่อสะดวกในการจัดวางหน้า (Layout)
สำหรับหนังสือพิมพ์หัวสีฉบับอื่นๆ มีเพียงไทยรัฐเท่านั้นที่ยังไม่มีการปรับลดขนาด
กรณีหมิ่นพระบรมเดชานุภาพ

หนังสือพิมพ์คมชัดลึก ตกเป็นผู้ต้องหาในคดีหมิ่นพระบรมเดชานุภาพ จากการตีพิมพ์คำให้สัมภาษณ์หลังเวทีของ สนธิ ลิ้มทองกุล อดีตผู้ก่อตั้งหนังสือพิมพ์ผู้จัดการ และแกนนำพันธมิตรประชาชนเพื่อประชาธิปไตย ในฉบับประจำวันศุกร์ที่ 24 มีนาคม พ.ศ. 2549 ซึ่งกล่าวในทำนองว่า หากผู้รับสนองพระบรมราชโองการไม่รับผิดชอบในความผิดพลาดของพระราชกฤษฎีกาแล้ว จะให้ใครรับผิดชอบ ซึ่งทำให้ประชาชนฟ้องร้องดำเนินคดีต่อนายสนธิ และหนังสือพิมพ์คมชัดลึก เป็นจำนวนมาก ในหลายพื้นที่
ต่อมา เมื่อเวลา 10.00 น. วันที่ 30 มีนาคม กลุ่มคาราวานคนจน ที่เป็นกลุ่มที่นำหนังสือพิมพ์มาแสดงเป็นกลุ่มแรก บนเวทีปราศรัยสวนจตุจักร จำนวนนับพันคน นำโดย นายคำตา แคนบุญจันทร์ นายอรรถฤทธิ์ สิงห์ลอ นายชินวัฒน์ หาบุญพาด นายชูพงศ์ ถี่ถ้วน นายประยูร ครองยศ นายทองเจือ ชาติกิจเจริญ เป็นต้น เคลื่อนขบวนจากสวนจตุจักร มาชุมนุมหน้าอาคารอินเตอร์ลิงก์ทาวเวอร์ เพื่อประท้วงคมชัดลึก
เวลาผ่านไปกว่า 7 ชั่วโมง จึงได้ผลการเจรจาระหว่างกลุ่มคาราวานคนจน กับผู้บริหารหนังสือพิมพ์คมชัดลึก สรุปได้ว่า หนังสือพิมพ์คมชัดลึกขอปิดตัวเองเป็นเวลา 5 วัน และในฉบับวันที่ 3 เมษายน ซึ่งเป็นฉบับแรก หลังจากปิดตัวเองรอบแรก 3 วัน จะตีพิมพ์คำขอพระราชทานอภัยโทษ บนหน้า 1 นายก่อเขต จันทเลิศลักษณ์ ประกาศลาออกจาก บรรณาธิการบริหาร หนังสือพิมพ์คมชัดลึก เพื่อแสดงความรับผิดชอบ (ปัจจุบันไปเป็นผู้อำนวยการสำนักข่าว สถานีโทรทัศน์ไทยพีบีเอส) สั่งปลดผู้สื่อข่าวที่เขียนข่าวดังกล่าว และบรรณาธิการข่าวหน้า 1
ทั้งนี้ นสพ.คมชัดลึก ได้แสดงความรับผิดชอบ ด้วยการสั่งให้ออกพนักงานทีมข่าวหน้า 1 โทษฐานประมาทเลินเล่อ และนายก่อเขต จันทเลิศลักษณ์ ลาออกจากการเป็นบรรณาธิการบริหาร นสพ.คมชัดลึก เพื่อแสดงความรับผิดชอบ พร้อมทั้งทำหนังสือต่อสำนักราชเลขาธิการ เพื่อขอพระราชทานอภัยโทษต่อพระบาทสมเด็จพระปรมินทรมหาภูมิพลอดุลยเดช จากการตีพิมพ์ข้อความที่ทำให้ระคายเคืองเบื้องพระยุคลบาท ทั้งนี้ได้ตีพิมพ์หนังสือลงในหน้าหนึ่ง ของ นสพ.คมชัดลึก ฉบับประจำวันที่ 29 มีนาคม พ.ศ. 2549
เวลาผ่านไปกว่า 7 ชั่วโมง การเจรจาระหว่างกลุ่มดังกล่าวสรุปได้ว่า หนังสือพิมพ์คมชัดลึกขอปิดตัวเองเป็นเวลา 5 วัน นายก่อเขต จันทเลิศลักษณ์ บรรณาธิการบริหารในขณะนั้น ลาออกจากตำแหน่งเพื่อแสดงความรับผิดชอบ สั่งปลดผู้สื่อข่าว และบรรณาธิการข่าวหน้า 1 ในวันเกิดเหตุ และจะต้องลงข่าวระบุว่า กลุ่มคนไทยผู้จงรักภักดีฯ ได้มาชุมนุมเรียกร้องในวันดังกล่าว ตามที่กลุ่มคาราวานคนจนบังคับ
เหตุการณ์ในครั้งนี้ สมาคมนักข่าวนักหนังสือพิมพ์แห่งประเทศไทย สมาคมนักข่าววิทยุและโทรทัศน์ไทย คณะกรรมการรณรงค์เพื่อการปฏิรูปสื่อ นักวิชาการ สื่อมวลชน รวมถึงนิสิต นักศึกษา ได้ยกย่องและให้กำลังใจในการแสดงความรับผิดชอบของหนังสือพิมพ์คมชัดลึก และประณามการกระทำของกลุ่มมวลชนบางกลุ่มที่เป็นเครื่องมือของฝ่ายการเมือง ในการคุกคามเสรีภาพของสื่อมวลชน
ต่อมาวันที่ 30 พฤศจิกายน พ.ศ. 2552 ศาลอาญากรุงเทพใต้พิพากษาจำคุก นายคำตา แคนบุญจันทร์ สมัชชาเกษตรรายย่อย , นายอรรถฤทธิ์ สิงห์ลอ เลขาธิการคาราวานคนจน , นายชูพงศ์ ถี่ถ้วน , นายธนวิชญ์ ปาละกะวงศ์ ณ อยุธยา แกนนำคาราวานคนจน , นายชินวัฒน์ หาบุญพาด แนวร่วม นปช. และ นายสำเริง อดิษะ แกนนำคาราวานคนจน เป็นจำเลยที่ 1-6 ในความผิดฐาน ร่วมกันตั้งแต่ 5 คนขึ้นไปข่มขืนใจผู้อื่นให้เกิดความหวาดกลัวว่าจะเกิดอันตรายต่อชีวิต ร่างกาย, กักขัง หน่วงเหนี่ยว และ พรบ.ควบคุมการโฆษณาด้วยเครื่องขยายเสียง พ.ศ. 2493 กรณีนำกลุ่มผู้ชุมนุมไปปิดล้อมอาคารอินเตอร์ลิงก์ ทาวเวอร์
ดูเพิ่ม

คมชัดลึก อวอร์ด
แหล่งข้อมูลอื่น

หนังสือพิมพ์คมชัดลึก
หน้าสำหรับแฟน komchadluek.net ในเฟซบุ๊ก
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย 
| ด ค กเครือเนชั่น |
| --- | --- |
สื่อและสิ่งพิมพ์: เดอะเนชั่น • กรุงเทพธุรกิจ • เนชั่นสุดสัปดาห์ • คมชัดลึก • เนชั่นจูเนียร์ · กรุงเทพธุรกิจบิซวีค • เดลี่เอ็กซ์เพรส
สื่ออื่น: บิสซิเนสรีวิว • ลลนา • บูม • เนชั่นจูเนียร์
สื่อโทรทัศน์: เนชั่นทีวี • สปริง 26
บริษัท: เนชั่น เอ็ดดูเทนเมนท์ • เนชั่น บุ๊กส์  • เนชั่น บรอดแคสติ้ง คอร์ปอเรชั่น
ผู้ก่อตั้งและผู้บริหาร: ธนาชัย ธีรพัฒนวงศ์ • สุนิดา กิติยากร • ธรรมนูญ มหาเปารยะ • เชวง จริยะพิสุทธิ์ • แซม กฤษณะ • ธนะชัย สันติชัยกูล
บุคคลสำคัญ: สุทธิชัย หยุ่น • เทพชัย หย่อง • สุภาพ คลี่ขจาย • สรยุทธ สุทัศนะจินดา • กนก รัตน์วงศ์สกุล · ธีระ ธัญไพบูลย์ • จอมขวัญ หลาวเพ็ชร์ • วีณารัตน์ เลาหภคกุล • กฤษนะ ละไล • กวี จงกิจถาวร • โสภณ องค์การณ์ • ก่อเขต จันทเลิศลักษณ์ • แอนดรูว์ บิ๊กส์ • วรเทพ สุวัฒนพิมพ์
รายการเด่น: เก็บตกจากเนชั่น • คมชัดลึก • ชีพจรโลกวันนี้ • ชีพจรโลกกับสุทธิชัย หยุ่น • เช้าข่าวข้น คนข่าวเช้า • ข่าวข้นคนข่าว • ข่าวข้นรับอรุณ • ข่าวข้นคนเนชั่น • จุดชนวนความคิด • อี-ไลฟ์ อี-บิสสิเนส • เขียวยกแผง • ก๊วนเศรษฐกิจ • สยามเช้านี้ • ถูกผิดคิดเอง • จมูกมด• ใช่หรือไม่ ได้รู้กัน
อาคารเนชั่นอินเตอร์ลิงก์ (เนชั่นทาวเวอร์) • มหาวิทยาลัยเนชั่น • หมวดหมู่
คดีระหว่างบริษัทมอนซานโต้แคนาดากับชไมเซอร์

| คดีระหว่างบริษัทมอนซานโต้แคนาดากับชไมเซอร์ |
| --- | --- |
ศาลสูงสุดแคนาดา
การนั่งพิจารณา: 20 มกราคม 2547   คำพิพากษา: 5 พฤษภาคม 2547
ชื่อคดีเต็ม: คดีระหว่างเพอร์ซี ชไมเซอร์ และบริษัท ชไมเซอร์วิสาหกิจ จำกัด กับบริษัท มอนซานโต้แคนาดา จำกัด และบริษัทมอนซานโต้
อ้างอิง: [2004] 1 S.C.R. 902, 2004 SCC 34, 239 D.L.R. (4th) 271, 31 C.P.R. (4th) 161
รายงานกระบวนพิจารณาของศาลเลขที่: 29437
คำวินิจฉัยชี้ขาด: ข้ออุทธรณ์บางข้อคงยืน
สมาชิกศาล
ประธานศาลสูงสุด: Beverley McLachlin Puisne Justices: John C. Major, Michel Bastarache, Ian Binnie, Louis LeBel,  Marie Deschamps, Morris Fish, Rosalie Abella, Louise Charron
เหตุผลที่ให้
ฝ่ายข้างมาก: McLachlin C.J. and Fish J. (paras. 1-106), joined by Major, Binnie, and Deschamps JJ.
ไม่เห็นพ้อง: Arbour J. (paras. 107-171), joined by Iacobucci, Bastarache, LeBel JJ.
คดีระหว่างบริษัทมอนซานโต้แคนาดากับชไมเซอร์ (อังกฤษ: Monsanto Canada Inc v Schmeiser) [2004] 1 S.C.R. 902, 2004 SCC 34 เป็นคดีบรรทัดฐานของศาลสูงสุดของประเทศแคนาดา เรื่องสิทธิของสิทธิบัตรสำหรับเทคโนโลยีชีวภาพ ระหว่างเกษตรกรผักกาดชาวแคนาดาคือ เพอร์ซี ชไมเซอร์ กับบริษัทเทคโนโลยีชีวภาพเพื่อการเกษตรมอนซานโต้
ศาลฯ นั่งพิจารณาปัญหาว่า พืชดัดแปรพันธุกรรมที่ปลูกโดยเจตนาของชไมเซอร์นั้นเป็น "การใช้" (use) เซลล์พืชดัดแปรพันธุกรรมที่จดสิทธิบัตรของมอนซานโต้หรือไม่ ศาลฯ มีคำวินิจฉัยชี้ขาดด้วยฝ่ายข้างมาก 5-4 ว่าเป็น คดีนี้ได้รับความสนใจจากชนทั่วโลก ที่เข้าใจผิดกันอย่างกว้างขวางว่า อะไรจะเกิดขึ้นถ้าไร่ของเกษตรกรเกิดปนเปื้อนโดยไม่ได้ตั้งใจด้วยเมล็ดพันธุ์ที่จดสิทธิบัตร ทว่าเมื่อพิจารณาคดี ข้อเรียกร้องที่เกี่ยวกับเมล็ดพันธุ์จดสิทธิบัตรในแปลงที่ถูกปนเปื้อนในปี 2540 ก็ล้วนถูกถอนไปหมดแล้ว และศาลเพียงแต่พิจารณาเรื่องเมล็ดพันธุ์ที่ปลูกในแปลงปี 2541 ซึ่งชไมเซอร์จงใจเก็บรวบรวมจากพืชผลแปรพันธุกรรมที่ได้อย่างไม่ได้ตั้งใจในปี 2540 แล้วปลูกโดยเจตนาในปีต่อมา และสำหรับพืชผลในปี 2541 ชไมเซอร์เองก็ไม่ได้พยายามสู้ความโดยอ้างว่าเกิดการปนเปื้อนโดยอุบัติเหตุเลย
พื้นเพ

บริษัทเทคโนโลยีชีวภาพมอนซานโต้ พัฒนาและจดสิทธิบัตรยีนทนยาฆ่าวัชพืชไกลโฟเสตสำหรับพืชวงศ์ผักกาด canola แล้วผลิตเมล็ดผักกาดที่มียีนจดสิทธิบัตรที่มีคุณสมบัติทนต่อไกลโฟเสต
โดยบริษัทวางตลาดเมล็ดพันธุ์โดยใช้ชื่อทางการค้าว่า Roundup Ready Canola
เกษตรกรที่ใช้ระบบการปลูกพืชเช่นนี้ สามารถควบคุมวัชพืชโดยใช้ยาฆ่าวัชพืช Roundup โดยไม่ทำพืชที่ทนยาให้เสียหาย
ผู้ที่ใช้ต้องเซ็นสัญญากับมอนซานโต้ ผู้กำหนดว่าต้องซื้อเมล็ดพันธุ์ใหม่ทุก ๆ ปี ราคาเมล็ดพันธุ์พืชจะรวมค่าธรรมเนียมอนุญาตให้ใช้สิทธิบัตร
บริษัทเริ่มวางตลาดในแคนาดาในปี 2539 และโดยปีต่อมา ก็กลายเป็น canola ที่ปลูกในแคนาดาถึง 25%